In chestis setemanis la Slovenie e à inmò une volte tornât a fâ fevelâ di se pal sucès di un sô sportîf. Il ciclist Tadej Pogacˇar, che al à fat 22 agns di pôc, al à vinçût il Tour de France, ribaltant i pronostics che a anunziavin la vitorie di un altri sloven, Primož Roglič, rivât secont. Il risultât al è dal sigûr une vore impuartant par Pogacˇar, ma ancje par dute la Slovenie, che cun nancje 30 agns fats tant che Stât indipendent e plui o mancul doi milions di abitants e va indenant a fâ fevelâ di se tal mont dal sport.
◆ Andrej Hauptman, che tal 2001 al veve vinçût un bronç ai mondiâi di ciclisim e che al à scuviert il talent di Pogacˇar cu la biciclete, al à spiegât che in Slovenie fâ sport al è tignût in bon concet, tant che alc che al fâs ben al spirt e al cjâf. Al è clâr che al à ancje une funzion educative, parcè che i fruts a scuegnin seguî un program, daûr oraris e alenament. Chest model culturâl al travane istituzions e sisteme scolastic.
◆ Cussì, di slovens si fevele ancje tal mont de bale tal zei, cun chê che Luka Dončič, che al à bielzà vinçût cetant cu la scuadre spagnole dal Real Madrid, dal 2018 al zuie cui Dallas Mavericks. Cetant cognossût tal mont de bale tal zei al è ancje Goran Dragič, che al zuie te scuare dai Heat. Tal 2017 Doncˇicˇ e Dragicˇ a àn puartât la scuare di basket de Slovenie a vinci il titul european.
◆ Ancje te bale a svol la Slovenie e à vinçût un arint ai europeans masculins dal 2019, come bielzà tal 2015. Te bale a man, invezit, la Slovenie e à vinçût un bronç ai mondiâi dal 2017.
◆ Ultimementri si sint fevelâ de Slovenie ancje tal mont dal balon, cul zuiadôr in serie A Josip Ilicˇicˇ e cul portîr Jan Oblak, stimât tant che un dai plui fuarts dal mont, daûr Samir Handanovič.
◆ Cetant ce dî al è, clarementri, ancje te suaze dai sports invernâi, tal schi di rive jù cun Tina Maze, Ilka Štuhec o Žan Kranjec, cun Peter Prevc tal salt cui schîs o cun Anamarija Lampicˇ tal schi di fonts. Tal Hockey, Anže Kopitar al zuie cui Los Angeles Kings.
◆ Ancje tal motocross, a 24 agns Tim Gajser al è campion mondiâl, intant che Janja Garnbret, di 21 agns, e à bielzà vinçût a nivel mondiâl te rimpinade boulder. Probabilmentri e sarà ai zûcs olimpics di Tokyo, come ancje Vasilij Žbogar, che al vinçût plui medaiis olimpichis (dôs di arint, a Pechin tal 2008 e a Rio de Janeiro tal 2016, e une di bronç a Atene tal 2004). Ancje Kristjan Čeh, che al à 21 agns, al pues smicjâ lontan, dopo dal cuint risultât di chest an a nivel mondiâl tal tîr dal disc. Bielzà Primož Kozmus, slançant il martiel, tal 2008 al à vinçût lis olimpiadis e tal 2009 i mondiâi. ❚
Un altri sucès sportîf pe SlovenieLuciano Lister
In chestis setemanis la Slovenie e à inmò une volte tornât a fâ fevelâ di se pal sucès di un sô sportîf. Il ciclist Tadej Pogacˇar, che al à fat 22 agns di pôc, al à vinçût il Tour de France, ribaltant i pronostics che a anunziavin la vitorie di un altri sloven, Primož Roglič, rivât secont. Il risultât al è dal sigûr une vore impuartant par Pogacˇar, ma ancje par dute la Slovenie, che cun nancje 30 agns fats tant che Stât indipendent e plui o mancul doi milions di abitants e va indenant a fâ fevelâ di se tal mont dal sport.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn